মীরসরাইয়ে ইয়াবাসহ ডাকাত আটক
মীরসরাই সংবাদদাতা: মীরসরাইয়ে ইয়াবাসহ ফারুক ডাকাতকে আটক করেছে জোরারগঞ্জ থানা পুলিশ। সম্প্রতি জোরারগঞ্জ থানা পুলিশের একটি টিম বারইয়ারহাট পৌর বাজারের অলংকার হোটেলের সামনে থেকে তাকে আটক করে। ফারুক উপজেলার ধূম ইউনিয়নের মোবারকঘোনা গ্রামের আব্দুর রাজ্জাকের ছেলে। জোরারগঞ্জ থানার সেকেন্ড অফিসার আবেদ আলী জানান, গোপন সংসবাদের ভিত্তিতে জোরারগঞ্জ থানা পুলিশের একটি দল শুক্রবার রাত আনুমানিক পৌনে ৯টার দিকে বারইয়ারহাট বাজারের অলংকার হোটেলের সামনে থেকে ফারুককে আটক করে। আটককের পর তার দেহ তল্লাশী করে ৫২ পিচ ইয়াবা উদ্ধার করা হয়। তার বিরুদ্ধে জোরারগঞ্জ থানায় মাদক মামলা দয়ের করা হয়েছে। এছাড়াও ফারুকের বিরুদ্ধে থানায় ২ টি ডাকাতি মামলা রয়েছে। জোরারগঞ্জ থানার ওসি ইফতেখার হাসান বলেন, ফারুক ডাকাত দীর্ঘদিন থানা এলাকায় চুরি-ছিনতাই ও ডাকাতি করছে। এসবের পাশাপাশি মাদকের রমরমা বাণিজ্যে চালিয়ে আসছিল। তার বিরুদ্ধে মাদক আইনে মামলা করা হয়েছে।